
Lepingu muutmine
1. Asjaolud ja menetluse käik

Narva linna ja Telia Eesti AS vahel 10.10.2018 sõlmitud kinnistutele isikliku kasutusõiguse seadmise lepingu, asjaõiguslepingu ja kinnistamisavalduse (Narva notari Tatjana Boitsova ametitegevuse raamatu registri number 2785) kohaselt on seatud isiklik kasutusõigus Telia Eesti Aktsiaseltsi (registrikood 10234957, asukoht Mustamäe tee 3, Tallinn) kasuks Narva linna omandis olevatele kinnistutele asukohaga Ida-Virumaa, Narva linn, Oru tänav L3 (katastritunnus 51101:001:0400, registriosa nr 3976550) ja Oru tänav L4 (katastritunnus 51101:001:0399, registriosa nr 3965750), sideehitiste ehitamiseks ning majandamiseks Narva Linnavalitsuse 22.08.2018 korraldusega nr 696-k „Narva linna omandis olevate kinnistute Oru tänav L3 ja Oru tänav L4 koormamine isikliku kasutusõigusega Telia Eesti Aktsiaseltsi kasuks“ sätestatud tingimustel, sh:

· isikliku kasutusõiguse ala: 
Oru tänav L3 - isikliku kasutusõigusega koormatava ala suurus on 18 m2 (mis on korralduse lisaks 1 oleval plaanil näidatud sinise viirutatud alana);

Oru tänav L4 - isikliku kasutusõigusega koormatava ala suurus on 11 m2 (mis on korralduse lisaks 2 oleval plaanil näidatud sinise viirutatud alana).
14.11.2018 esitas OÜ Kirjanurk (registrikood 12592543, asukoht Hiievälja tee 20, Tallinn), kes tegutseb Telia Eesti Aktsiaseltsi volituse alusel, Narva Linnavalitsusele avalduse ülalnimetatud lepingu muutmiseks, asendades isikliku kasutusõiguse alad järgmiselt:

· Oru tänav L3 uus isikliku kasutusõigusega koormatava ala pindala 5 m2;

· Oru tänav L4 uus isikliku kasutusõigusega koormatava ala pindala 24 m2.
Isikliku kasutusõiguse maa-ala on asendiplaanil tähistatud sinise viirutatud alana.
2. Õiguslikud alused

Narva linna omandis olevale kinnisasjale isikliku kasutusõiguse seadmist reguleerib Narva Linnavolikogu 21.06.2005 määrus nr 20/57 „Linnavara eeskiri” (edaspidi Linnavara eeskiri).

Linnavara eeskirja § 69 lõige 1 kohaselt on linna omandis olevale kinnisasjale isikliku kasutusõiguse seadmine lubatud, kui see toimub isiku, kellel on selleks õigusaktidest tulenev õigus, nõudel ja kasuks. Antud juhul on Telia Eesti Aktsiaseltsil asjaõigusseadusest tulenev õigus nõuda isikliku kasutusõiguse seadmist.
Vastavalt linnavara eeskirja § 70 lõikele 1 otsustab linna omandis olevale kinnisasjale isikliku kasutusõiguse seadmise linnavalitsus, kui see toimub Narva linna omandis oleval kinnisasjal asuva tehnovõrgu või -rajatise omaniku kasuks ning § 713 kohaselt allkirjastab Narva linna omandis oleva kinnisasja koormamiseks vajaliku asjaõiguslepingu linna nimel linnapea. 

3. Otsus

3.1. Muuta Narva Linnavalitsuse 22.08.2018 korralduse nr 696-k „Narva linna omandis olevate kinnistute Oru tänav L3 ja Oru tänav L4 koormamine isikliku kasutusõigusega Telia Eesti Aktsiaseltsi kasuks“ punkti 3.1.1 ja sõnastada see järgmiselt:

3.1.1. isikliku kasutusõiguse ala: 

Oru tänav L3 - isikliku kasutusõigusega koormatava ala suurus on 5 m2 (Lisa 1);

Oru tänav L4 - isikliku kasutusõigusega koormatava ala suurus on 24 m2 (Lisa 2).
Juurdelisatud plaanidel on sideehitiste kaitsevööndid märgitud sinise viirutatud alana.
3.2. Sõlmida Telia Eesti Aktsiaseltsiga vastav notariaalselt tõestatud muutmise leping.

3.3. Telia Eesti Aktsiaselts kannab isikliku kasutusõiguse seadmisega seotud kulud (notaritasu ja riigilõiv).

3.4. Volitada Narva linnapead Tarmo Tammiste´t allkirjastama Narva linna nimel korralduse punktis 3.2 nimetatud leping.
4. Rakendussätted

4.1. Narva Linnavalitsuse Linnamajandusametil teha korraldus teatavaks Telia Eesti Aktsiaseltsile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

